Il-Pulizija Russa qed iżżomm aktar minn mitejn persuna li kienu barra qorti f'Moska, li kienet se tiddeċiedi tibdilx is-sentenza sospiża ta' Alexei Navalny f'waħda ta' priġunerija. Din kapaċi tilħaq it-tliet snin u nofs. Navalny qed ikun akkużat bi ksur ta' regoli ta' probation, fejn naqas milli jirrapporta lill-Pulizija fuq allegat serq fl-2014. Pulizija li jispeċċjalizzaw f'dimostrazzjonijiet bħal dawn intbagħtu barra l-Qorti biex iżommu kontroll tas-sitwazzjoni.